אמנדה נונס

אמנדה נונס (בפורטוגזית: Amanda Nunes; נולדה ב-30 במאי 1988) ידועה גם בכינוי "הלביאה" (The Lioness) היא לוחמת MMA ברזילאית ואלופת העולם לשעבר באליפות הלחימה האולטימטיבית (UFC) במשקל תרנגול ובמשקל נוצה. נונס היא האישה הברזילאית האלופה הראשונה של ה-UFC, וכן הלהט"בית המוצהרת הראשונה (מקטגורית גברים ונשים) שזכתה באליפות העולם ב-UFC. כמו כן, היא האישה הראשונה בתולדות ה-UFC להחזיק בשתי אליפויות בקטגוריות משקל שונות וכן האישה הראשונה להחזיק בשתי אליפויות בקטגוריות משקל שונות במקביל (והשלישית בסך הכל לאחר קונור מקגרגור הראשון ודניאל קורמייה השני).

ראשית דרכה
נונס גדלה בעיירה קטנה הסמוכה לסלבדור, ברזיל. בגיל 7 החלה ללמוד קארטה, ובגיל הבגרות החלה להתאמן באגרוף ובג'ו ג'יטסו ברזילאי. לנונס חגורה שחורה בג'ו ג'יטסו ברזילאי, וחגורה חומה בג'ודו.

קריירת אמנויות לחימה משולבות
נונס החלה את קריירת ה-MMA שלה במרץ 2008. בינואר 2011 החלה להילחם במסגרת סטרייקפורס  והביסה בקרב הראשון שלה את ג'וליה באד באמצעות נוקאאוט טכני תוך 14 שניות בלבד. ביולי 2012, החלה להילחם במסגרת Invicta FC  ובאוגוסט 2013, החלה להילחם במסגרת ה-UFC. ב-9 ביולי 2016, זכתה בתואר אלופת העולם במסגרת אירוע   לאחר שניצחה את מישה טייט. ב-30 בדצמבר 2016, במסגרת אירוע UFC 207 , הגנה נונס על תוארה לאחר שהביסה את רונדה ראוזי בנוקאאוט טכני, לאחר 48 שניות מפתיחת הסיבוב הראשון של הקרב. ב-8 ביולי 2017, נונס הייתה אמורה להגן על תואר האליפות מול הלוחמת ולנטינה שבצ'נקו במסגרת אירוע UFC 213 , אולם מספר שעות לפני תחילת הקרב, נונס הודיעה כי אינה מרגישה טוב ולכן הקרב בוטל. ב-9 בספטמבר 2017, במסגרת אירוע UFC 215, נלחמה נגד שבצ'נקו וניצחה אותה בהחלטת שופטים חצויה. ב-12 במאי 2018, במסגרת אירוע UFC 224, נלחמה נגד רקל פנינגטון וניצחה אותה בנוקאאוט טכני. ב-29 בדצמבר 2018, עלתה לקטגורית משקל נוצה על מנת להילחם מול האלופה בקטגוריה זו, כריס סייבורג. נונס ניצחה את סייבורג בנוקאאוט בסיבוב הראשון ובכך הפכה לאישה הראשונה בתולדות ה-UFC להחזיק בשתי אליפויות בקטגוריות משקל שונות וכן האישה הראשונה להחזיק בשתי אליפויות בקטגוריות משקל שונות במקביל. נונס היא הלוחמת השלישית בתולדות ה-UFC שמחזיקה בשני תארים במקביל, לאחר קונור מקגרגור הראשון ודניאל קורמייה השני.

נכון לספטמבר 2020, מאזן הקרבות של נונס עומד על 21 ניצחונות ו-4 הפסדים.
נכון לספטמבר 2020, נונס מדורגת במקום הראשון ברשימת הלוחמות הטובות ביותר (בכל קטגוריות המשקל) של ה-UFC.

חיים אישיים
נונס חיה בניו ג'רזי, ארצות הברית ומנהלת מערכת יחסים עם נינה אנסרוף , לוחמת MMA במשקל קש שחתומה גם היא בארגון ה-UFC.

תוצאת קרבות MMA ב-UFC
תאריךיריבהסיבובזמןשיטהאירוערקורדתוצאה14 בדצמבר 2019ג'רמיין דה רנדמי 55:00החלטת שופטים (פה אחד)UFC 245 12-1-06 ביולי 2019הולי הולם14:10נוקאאוט טכני (בעיטת ראש ואגרופים)UFC 239 11-1-029 בדצמבר 2018כריס סייבורג10:51נוקאאוט (אגרופים)UFC 232 10-1-012 במאי 2018רקל פנינגטון 52:36נוקאאוט טכני (אגרופים)UFC 224 9-1-09 בספטמבר 2017ולנטינה שבצ'נקו55:00החלטת שופטים חצויהUFC 215 8-1-030 בדצמבר 2016רונדה ראוזי10:48נוק-אאוט טכני (אגרופים)UFC 207 7-1-09 ביולי 2016מישה טייט13:16כניעה (חניקה אחורית)UFC 200 6-1-05 במרץ 2016ולנטינה שבצ'נקו55:00החלטת שופטים (פה אחד)UFC 196 5-1-08 באוגוסט 2015שרה מקמן12:53כניעה (חניקה אחורית)UFC Fight Night: Teixeira vs. Saint Preux 4-1-021 במרץ 2015שיינה בייזלר11:56נוק-אאוט טכני (בעיטת רגל)UFC Fight Night: Maia vs. LaFlare 3-1-027 בספטמבר 2014קט זינגנו 31:21נוק-אאוט טכני (מרפקים ואגרופים)UFC 178 2-1-06 בנובמבר 2013ג'רמיין דה רנדמי 13:56נוק-אאוט טכני (מרפקים)UFC: Fight for the Troops 3 2-0-03 באוגוסט 2013שילה גף 12:08נוק-אאוט טכני (מרפקים ואגרופים)UFC 163 1-0-0

ראו גם
 מישה טייט
 רונדה ראוזי
 הולי הולם

קישורים חיצוניים

  ריאיון עם אמנדה נונס - ערוץ היוטיוב של ה-UFC
  אמנדה נונס נגד רונדה ראוזי - הקרב המלא (אירוע UFC 207) - אתר האינטרנט של ערוץ הספורט

הערות שוליים

קטגוריה:אלופות אליפות הלחימה האולטימטיבית
קטגוריה:נשים ג'ודוקא ברזילאיות
קטגוריה:ספורטאים להט"בים ברזילאים
קטגוריה:לוחמי אמנויות לחימה משולבות להט"בים
קטגוריה:אמניות לחימה ברזילאיות
קטגוריה:זוכי פרס MMA העולמי: לוחמת השנה
קטגוריה:ילידות 1988
קטגוריה:ברזילאים שנולדו ב-1988